Dom zdravlja Apatin

Broj: 01-1461/2022

Dana: 22.12.2022. godine

e-mail: domzdravlja@dzapatin.co.rs

sajt: <http://www./domzdravljaapatin.rs>

telefon: 025/773-722

U skladu sa članom 13. stav 1. tačka 5. i članom 23. stav 1. Zakona o rodnoj ravnopravnosti ("Sl. glasnik RS", br. 52/2021) i članom 4. Pravilnika o izradi i sprovođenju plana upravljanja rizicima od povrede principa rodne ravnopravnosti ("Sl. glasnik RS", br. 67/2022), te članom 18. stav 2. tačka 8. Statuta Doma zdravlja Apatin, direktor Doma zdravlja Apatin, dr Branislav Raketić donosi:

**PLAN UPRAVLJANJA RIZICIMA OD POVREDE PRINCIPA RODNE RAVNOPRAVNOSTI**
za period od 1.1. do 31.12.2023. godine

**Podaci o poslodavcu i podaci iz evidencija:**

|  |  |
| --- | --- |
| Naziv poslodavca:  |  DOM ZDRAVLJA APATIN |
| Sedište poslodavca:  |  APATIN, NUŠIĆEVA BB |
| Poreski identifikacioni broj (PIB):  |  100965696 |
| Broj i datum rešenja o upisu u Registar privrednih subjekata:  |  Фи 7/2010 dana 09.02.2010. godine, Privredni sud u Somboru |
| Matični broj:  |  08023247 |
| Šifra delatnosti poslodavca:  |  8621 |
| Ukupan broj zaposlenih:  |  144 na dan 30.11.2022. godine (100%) |
| Broj i procenat zaposlenih razvrstan po polnoj strukturi:  | Ž 103 71,53% | M 41 28,47% |
| Ukupan broj rukovodećih radnih mesta:  | 27 (100%) |
| Broj i procenat rukovodećih radnih mesta razvrstan po polnoj strukturi | Ž 19 70,37% | M 8 29,63%  |
| Ukupan broj izvršilačkih radnih mesta:  | 117 (100%) |
| Broj i procenat izvršilačkih radnih mesta razvrstan po polnoj strukturi:  | Ž 84 71,79% | M 33 28,21%  |
| Starosna dob zaposlenih (prosek) | Ž 47 | M 49 |
| Broj istovetnih radnih mesta, prema opštem aktu poslodavca, na kojima su istovremeno zaposlena oba pola, a postoji razlika u visini neto zarada:  | ne postoji razlika kad je u pitanju startni koeficijent i cena rada, razlika postoji samo u okviru minulog rada i drugih naknada. |
| Ukupan broj zaposlenih koji će biti upućeni na stručno usavršavanje ili obuku u 2023. godini, prema polnoj strukturi zaposlenih:  | Ž 1 (specijalizacija) | M 0 u 2018. godini i 2020. godini ukupno su upućena 3 zaposlena na specijalizacije |
| Ukupan broj planiranih za primanje u radni odnos u 2023. godini, prema polnoj strukturi:  | Ž 5  | M 5  |
| Ukupan broj planiranih za otpuštanje, u 2023. godini, prema polnoj strukturi:  | Ž 1(istek ugovora o radu zbog povratka zaposlene sa porodiljskog odsustva)  | M 2(navršenje 65 godina života) |
| Broj žena koje će se vratiti na rad u 2023. godini, a koje su koristile porodiljsko odsustvo:  | 3 |
| Broj radnih mesta, prema opštem aktu, za koja postoji opravdana potreba pravljenja razlika po polu, u skladu sa zakonom kojim se uređuje rad (radna mesta koja se po prirodi posla vezuju za određeni pol):  | 0 |

Na osnovu predstavljenih brojčanih podataka možemo konstatovati da u strukturi zaposlenih u Domu zdravlja Apatin, broju rukovodećih radnih mesta i broju izvršilačkih radnih mesta, razvrstanih prema polnoj strukturi postoji rodni jaz i to u korist žena, procenjen kao nizak rizik u ovim oblastima, s obzirom na veliku verovatnoću nastanka rizika, o čemu govori postojeća statistika i uglavnom javljanje žena na oglase za zaposlenje i minimalne posledice tog rizika, jer u skladu sa razvijanjem kulture rodne ravnopravnosti i poštovanja različitosti u Domu zdravlja Apatin postoji međusobno uvažavanje i poštovanje zaposlenih bez obzira na lična svojstva, te do sada nisu zabaleženi slučajevi postojanja takve diskriminacije, kao ni bilo koje druge diskriminacije.

Važno je napomenuti da su lica zaposlena u Domu zdravlja Apatin primljena u radni odnos putem oglasa, uz poštovanje svih procedura predviđenih zakonskim i podzakonskim aktima i zaključenim kolektivnim ugovorima. Izbor kandidata se vrši na osnovu ispunjenosti kriterijuma utvrđenih Pravilnikom o unutrašnjoj organizaciji i sistematizaciji radnih mesta Doma zdravlja Apatin, koji se proveravaju za svakog kandidata pojedinačno, nezavisno od pola. U tom smislu ne možemo govoriti o postojanju bilo kog oblika diskriminacije u strukturi zaposlenih, jer Dom zdravlja Apatin nema uticaja na broj i polnu strukturu lica koja će se prijaviti na oglas za zaposlenje. Od te strukture zaposlenih zavisi i polna struktura rukovodećih i izvršilačkih radnih mesta.

**Preventivne mere za sprečavanje rizika:**

Ovim Planom se za 2023. godinu određuju i sprovode opšte i posebne mere za ostvarivanje i unapređenje rodne ravnopravnosti u okviru delokruga rada Doma zdravlja Apatin u skladu sa načelom jednakih mogućnosti kojima se obezbeđuje ravnopravno učešće i zastupljenost žena i muškaraca i pripadnika posebno osetljivih društvenih grupa u oblasti rada, zapošljavanja, profesionalnog razvoja i ostvarivanja prava i sloboda.

Dom zdravlja Apatin je zdravstvena ustanova i obavlja poslove u oblasti zdravstvene zaštite, te je dužan da obezbedi jednaka prava na zdravstvenu zaštitu i mogućnosti pružanja zdravstvene zaštite svim korisnicima usluga bez obzira na pol odnosno rod, što uključuje jednak pristup uslugama i pravima iz zdravstvene zaštite, a naročito licima koja pripadaju osetljivim društvenim grupama.

Opšte mere za ostvarivanje i unapređenje rodne ravnopravnosti:

1. poboljšanje polne strukture zaposlenih u korist manje zastupljenog pola;

2. promovisanje jednakih mogućnosti u upravljanju ljudskim resursima i jednake zastupljenosti polova na rukovodećim radnim mestima, u organima upravljanja, u stručnim organima i komisijama;

3. podizanje svesti svih zaposlenih o značaju rodne ravnopravnosti, njenom uspostavljanju i unapređenju;

4. postizanje jednake mogućnosti profesionalnog razvoja svih zaposlenih;

Posebne mere za ostvarivanje i unapređenje rodne ravnopravnosti:

1. u 2023. godini planira se zapošljavanje 5 žena i zapošljavanje manje zastupljenog pola, 5 muškaraca, pod uslovom da se prijave na raspisane oglase i da ispunjavaju utvrđene kriterijume za radno mesto za koje se prijave;

2. planira se, tamo gde postoje izvršioci i muškog pola koji ispunjavaju uslove za rukovodeće radno mesto koje je slobodno ili upražnjeno da se rasporede na isto u cilju uspostavljanja ravnoteže polne strukture zaposlenih na rukovodećim mestima; predlagaće se da i u organima upravljanja, stručnim organima i komisijama bude jednaka zastupljenost oba pola;

3. u skladu sa finansijskim sredstvima Doma zdravlja Apatin, planiraju se edukacije zaposlenih iz oblasti rodne ravnopravnosti i zabrane diskriminacije u kojima će podjednako učestvovati i žene i muškarci;

4. u 2023. godini planira se jedna specijalizacija iz pedijatrije, kontinuirana edukacija koja je obavezna za sve zdravstvene radnike i zdravstvene saradnike, kao i edukacija nezdravstvenih radnika iz oblasti prava, ekonomije, informacionih tehnologija i drugih oblasti neophodnih za potrebe procesa rada u Domu zdravlja Apatin.

Za donošenje, sprovođenje i izveštavanje o sprovođenju plana upravljanja rizicima odgovoran je direktor Doma zdravlja Apatin. Za ostvarivanje i unapređenje rodne ravnopravnosti neophodna je saradnja svih zaposlenih u Domu zdravlja Apatin. O sprovođenju usvojenog Plana mera staraće se Nataša Baždar, pomoćnik direktora Doma zdravlja za pravne, kadrovske I administrativne poslove, lice zaduženo za rodnu ravnopravnost u Domu zdravlja Apatin, a zadužuje se i da: prati sprovođenje politika i mera za ostvarivanje i unapređivanje rodne ravnopravnosti iz delokruga Doma zdravlja Apatin u kojem je zaposleno, prati stanje o polnoj strukturi zaposlenih i radno angažovanih lica u Domu zdravlja Apatin i sastavlja izveštaje o utvrđenom stanju u pogledu dostignutog nivoa ostvarivanja rodne ravnopravnosti u Domu zdravlja Apatin, dostavlja izveštaje direktoru Doma zdravlja Apatin koje Dom zdravlja Apatin nakon donošenja, dostavlja Ministarstvu za ljudska i manjinska prava i društveni dijalog, sarađuje sa navedenim Ministarstvom i telima za rodnu ravnopravnost na pitanjima značajnim za ostarivanje i unapređivanje rodne ravnopravnosti, priprema zajedno sa odeljenjem za pravne i opšte poslove podatke, analize i materijale potrebne za rad tela za rodnu ravnopravnost, obavlja i druge poslove u skladu sa aktom o određivanju lica zaduženog za rodnu ravnopravnost.

Predviđene posebne mere se sprovode kontinuirano u toku 2023. godine i ostvareni rezultati se predstavljaju u godišnjem izveštaju o sprovođenju plana upravljanja rizicima od povrede principa rodne ravnopravnosti koji se, kao i plan upravljanja rizicima za narednu kalendarsku godinu donose najkasnije do 31.12.2023. godine i dostavljaju najkasnije do 15.01.2024. godine u elektronskoj ili pismenoj formi Ministarstvu za ljudska i manjinska prava i društveni dijalog, Bulevar Mihajla Pupina 2, 11070 Novi Beograd ili na elektronsku adresu: antidiskriminacija.rodna@minljmpdd.gov.rs.

Dom zdravlja Apatin će voditi evidencije o podacima razvrstanim po polu i sačinjavati i dostavljati godišnji izveštaj o ostvarivanju rodne ravnopravnosti na način i obrascima sadržanim u Pravilniku o vođenju evidencije i izveštavanju o ostvarivanju rodne ravnopravnosti (“Službeni glasnik RS”, broj 67/2022).

Plan počinje da se primenjuje danom donošenja koga dana će biti i objavljen na internet stranici Doma zdravlja Apatin.

|  |  |  |
| --- | --- | --- |
|  |    |  DIREKTOR  |
|    |    | \_\_\_\_\_\_\_\_\_\_\_\_\_\_  |

 dr Branislav Raketić